Goudveldse egpaar skenk rekord bloed | Netwerk24
Goudveldse egpaar skenk rekord bloed
Deur Molly Green 07 Oktober 2018 12:43
Bloedskenk is in hul bloed. Die Welkomse egpaar Hester en Gert Nel (middel) het saam al 530 eenhede bloed geskenk. ’n Rekord vir die Goudveld. By hulle is links Alta Pienaar,skakelpraktisyn van die SANBS in die Goudveldstreek, en regs Paul Goetham, nuwe sonebestuurder van SANBS. Hy is van Bloemfontein.Foto: Molly Green
In die Vrystaatse Goudveld is Gert Nel (66) en sy vrou, Hester, baanbrekers wat bloedskenk betref. Saam het hulle reeds 530 eenhede geskenk. Dit is ’n rekord vir die streek.
Drie lewens kan met elke eenheid bloed gered word, wat beteken hulle kon deur die jare al 1 590 lewens gered het.
Gert het Vrydag die Karl Landsteiner- goue medalje vir 300 eenhede en Hester die Paul Ehrlich-medalje vir 225 eenhede ontvang. Sy het reeds 230 eenhede geskenk.
Dié egpaar van Riebeeckstad is 44 jaar getroud. Hy het in 1970 begin bloed skenk en sy in 1967 toe sy 16 jaar oud was en in st. 9 (gr. 11)
Hulle het mekaar in 1972 ontmoet en is in 1974 getroud.
Die egpaar het drie kinders. Gerrie (45), die oudste het al 90 eenhede geskenk en Mauritz (37) spog met 52 eenhede. Ilze, hul dogter (41), ly aan bloedarmoede en kan nie bloed skenk nie
Die egpaar sê bloed skenk is ’n integrale deel van hul lewens.
Meer oor: Vrystaat | Bloed
Bloedskenk-koning op 87 nog nie klaar